Lumír Březovský

Soldato Lumír Josef Březovský, (24-a de oktobro 1898 Prago-Libeň – 11-a de decembro 1914 Louvois ĉe Reims) estis ĉeĥa soldato, la membro de pariza Sokol, la membro de volontula "roto Nazdar" enkadre de franca fremdula legio dum la Unua Mondmilito en Francio, la plej juna membro de la taĉmento. En decembro de 1914 li pereis en okcidenta fronto, pro kio li fariĝis la unua falinto de la roto kaj samtempe ankaŭ la plej juna falinta soldato dum la tuta milito en Ĉeĥoslovakaj legioj.

 Vivo 
 Junaĝo 
Li naskiĝis en praga Libeň, la junaĝon li travivis ĉe la avino en Klokočná ĉe Říčany. Lia patro Emanuel Březovský (1871–1940) vivtenis sin kiel gastejestro en biergastejo Velkopopovická pivnice en Vršovice. en la jaro 1912 li sendis sian filon por lerni esti kelnero en Parizon, kie Lumír laboris en restoracio de ĉeĥa posedanto en strato rue d’Argenteuil. Li enaktiviĝis ankaŭ en aktivaĵojn de la pariza Sokol.

 Roto Nazdar 
La 28-an de julio 1914, kiam Aŭstrio-Hungario proklamis militon al Serbio, Březovský decidiĝis ne reveni en la patrujon kaj batali por la malamata Aŭstrio kaj inter la unuaj li kun ceteraj, precipe parizaj ĉeĥoj, aliĝis en roton Nazdar. Tiu estiĝis la 31-an de aŭgusto 1914 enkadre de Fremdula Legio el iniciato de reprezentantoj de franca filio de Sokol kaj socialdemokratia societo Rovnost. Pri la estiĝo de taĉmento aktiviĝis  precipe pentristo František Kupka, Ernest Denis kaj lia bofilo kaj la pli posta ĉeĥoslovaka oficiro Václav Dostal, apoganta sin je ideo de la estiĝo de la memstara Ĉeĥoslovakio puŝata de ekzila grupo de Tomáš Garrigue Masaryk, Edvard Beneš kaj Milan Rastislav Štefánik.

 Fronta aktivigo 
Roto Nazdar estis sendita al batalaktivigo en oktobro de 1914 en regionon Ĉampanjo proksime de Reims. Březovský estas indikata kiel unu el la ekzemplemaj soldatoj, en la roto li estis konata benjamino, la plej maljuna batalanto en la tuta taĉmento. Li interamikiĝis ĉi tie krom aliaj kun Karel Bezdíček, flagoportanto de la roto Nazdar, aŭ kun estro de la pariza Sokol Josef Pultr.

Komence de novembro Březovský estis envicigita en noktan patrolon en arbareto ĉe Les Marquises en departamento Ĉampanjo. Ĉi tie li estis fare de antaŭŝovita germana patrolo grave pafvundita kaj transŝovita en lazareton en Louvois proksime de Reims. Ĉi tie li pro sekvoj de la vundoj la 12-an de decembro 1914 kiel la 16-a jara mortis. Sepultita li estis en unu en ĉi tieaj soldataj tombejoj dum partopreno de siaj kunuloj.

 Post la morto 
Lia morto vekis en la tuta roto grandan atentemon, ĉar li estis la unua falinta ĉeĥoslovaka legionulo ekde la estiĝo de la formacio. La dua falinto poste fariĝis la 15-an de marto 1915 František Fric, en antaŭvido de la proksimiĝanta kaj por la roto Nazdar devastiga batalo ĉe Arras printempe de 1915.

En la jaro 1933 lia korpo estis bylo eltombigita, cindrumita kaj urno kun liaj korprestaĵoj aviadile transportita en Ĉeĥoslovakion, kie ĝi estis metita en Monumenton de liberiĝo en Vítkov. En Klokočná lia nomo estis indikita sur monumento al falintoj en la unua mondmilito. Ekde la jaro 1930 estas nomita laŭ li strato en Prago-Bubeneč, Březovského. Liaj korprestaĵoj estis el Vítkov pli poste translokigitaj en familian tombon en tombejon en Vršovice.

Post la jaro 2000 estis en vilaĝplaco en Klokočná senvualita memortabulo.

 Ligiloj 
Referencoj

 Eksteraj ligiloj 
 Biografio
 Monumento al falintoj kaj memortabulo en Klokočná

Kategorio:Membroj de roto Nazdar
Kategorio:Naskiĝintoj la 24-an de oktobro
Kategorio:Naskiĝintoj en 1898
Kategorio:Mortintoj la 11-an de decembro
Kategorio:Mortintoj en 1914
Kategorio:Mortintoj en Grand Est
Kategorio:Viktimoj de la Unua Mondmilito
Kategorio:Viroj